google/wiki40b huggingface dataset:
Landsbyvever

Landsbyvever (Ploceus cucullatus) er en fugl i veverfamilien (Ploceidae). Den finnes i Afrika sør for Sahara, og har blitt introdusert på øyene Hispaniola, Mauritius og Réunion.
Dryininae

Utseende

Små, slanke vepser. Hunnene er ofte vingeløse og noe maurlignende, forføttene er omformet til et klolignende gripeorgan.

Levevis

Disse snyltevepsene snylter på sikader (Auchenorrhyncha), blant andre i familiene Delphacidae, Issidae, Fulgoridae og Flatidae.

Utbredelse

Gruppen er representert i alle verdensdeler.
Stefan Faldbakken

Familie

Stefan Faldbakken er sønn av forfatteren Knut Faldbakken og keramiker Gro Honoré Skåltveit og broren til forfatter og billedkunstner Matias Faldbakken. Han er født i England, men familien Faldbakken bosatte seg på Hamar da Stefan var 4 år gammel.
Bjørnar Valstad

Karriere

Valstad har 12 norgesmesterskap og fikk kongepokalen for tre av disse titlene. Han har også konkurrert i en rekke nordiske mesterskap og har vunnet der 3 ganger, fått 4 sølv og 1 bronse. Gjennom karrieren satset han på idretten ved siden av studier og arbeid. Han deltok i sitt første verdensmesterskap 24 år gammel i 1991 i Mariánské Lázně, Tsjekkoslovakia. Han ble der nummer 10 på kortdistansen og 14 på den klassiske distansen, også kalt langdistanse. Han vant derimot sin første store internasjonale mesterskapsmedalje da Norge vant sølv på stafetten.
I 1995 deltok han på nytt i VM. denne gang i tyske Detmold. Han vant sin første individuelle medalje med bronse på kortdistanse. Han ble nummer 21 på klassisk og tok 4.-plass med Norge på stafetten. VM i 1997 gikk på hjemmebane i Grimstad. Igjen vant han bronse på kortdistansen men ble bare nummer 25 på klassisk. Denne gang fikk Norge bronse på stafett. Hn ble nummer tre i verdenscupen sammenlagt i 1998.

På topp etter fylte 30 år

Valstad skulle bli over 30 år før han vant sitt første verdensmesterskap. Det kom under VM i 1999 i Inverness, Skottland. Han vant den lengre klassiske distansen, ble nummer 10 på den korte og vant stafetten for Norge sammen med Tore Sandvik, Bernt Bjørnsgaard og  Petter Thoresen. I 2000 vant han bronse under europamesterskapet på klassisk distanse i Ukraina. Det neste VM gikk i Tammerfors, Finland i 2001. Han ble der nummer 4 på klassisk og 24 på den korte distansen. Det norske laget vant sølv på stafetten. Valstad fikk også en seier under World Games i Akita, Japan. I 2002 gikk EM i Ungarn. Dette året vant han verdenscupen sammenlagt. Han vant der sølv på klassisk distanse. I Rapperswill, Sveits, 2003 ble han nummer to under VM på kortdistanse og nummer 6 på den klassiske. VM ble fra 2004 arrangert årlig. Det som skulle bli Valstads siste VM ble en suksess med VM-gull på langdistanse og gull i stafett. Denne gang på tremannslag sammen med Øystein Kristiansen og Jørgen Rostrup.
Linxiang (Lincang)

Linxiang (临翔区; pinyin: Línxiáng Qū) er et bydistrikt i kinesiske provinsen Yunnan. Det tilhører byprefekturet Lincang.
Linxiang har et areal på 2 652 km² og teller 280 000 innbyggere (2004).
Saudi-Arabias herrelandslag i fotball

Historie

Saudi-Arabia kvalifiserte seg for første gang til et VM-sluttspill i 1994. De vant Asiamesterskapet i 1984, 1988 og i 1996.
Wairakei kraftverk

Wairakei kraftverk er et geotermisk kraftverk beliggende innenfor den vulkanske sonen rundt Taupo, New Zealands største innsjø. Det eies og opereres av Contact Energy og er det største geotermiske kraftverket i New Zealand.
Kraftrverket ble bygget i 1958 og var det første av sitt slag i verden. Etter en utvidelse i 2005, der lavtrykksdampen fra dampturbinene ble utnyttet, har den installerte effekten ligget på 181 megawatt (MW).
Wairakei kraftverk planlegges å bli faset ut fra 2011 og erstattet av Te Mihi kraftverk. Poihipi kraftverk ble anlagt i samme område i 1996.
Jet d'eau

Jet d'eau er en 140 meter høy fontene på Quai du Général-Guisan i Genève i Sveits. Den er ett av byens viktigste landemerker, og ligger der Genfersjøen går ut i Rhône.
Fontenen ble opprinnelig satt opp i 1886, og ble flyttet til sin nåværende plassering i 1891 i forbindelse med Sveits' 600-årsjubileum.
Jet d'eau slynger ut 500 liter vann i sekundet med en hastighet på 200 kilometer i timen.
De grønne (Frankrike)

De grønne (fransk: Les Verts) (forkortelse: VEC eller LV) var et grønt parti i Frankrike. Partiet ble grunnlagt i 1984, men har politiske aner fra René Dumont og presidentvalget i 1974. I 2010 slo partiet seg sammen med det uavhengige valgforbundet Europe Écologie og dannet det nye partiet Europe écologie–Les verts.
Partiet var medlem av Det europeiske grønne partiet. I valget til Europaparlamentet i 2009 var partiet en del av koalisjonen Europe Écologie som ble ledet av Daniel Cohn-Bendit, kjent fra det franske studentopprøret i 1968. Andre kjente navn fra valget er den norsk-franske korrupsjonsjegeren Eva Joly som representerte det sivile samfunnet og bonden, syndikalisten og miljøverneren José Bové fra anti-globaliserings bevegelsen.
Cécile Duflot var nasjonal sekretær (leder) for partiet fra 2006 til juni 2012 da Pascal Durand overtok stillingen.
Exoplanet Data Explorer

Exoplanet Data Explorer, også kalt Exoplanet Orbit Database, er et astronomisk nettsted. Nettstedet vedlikeholder en database over alle kjente og kandidater til eksoplaneter med individuelle sider for hver planet og en komplett interaktiv katalog.
Nettstedet lister opp objekter med inntil 24 Jupitermasser, mens Extrasolar Planets Encyclopaedia inkluderer objekter opptil 20 Jupitermasser. Ingen av nettstedene følger definisjonen til Den internasjonale astronomiske union på 13 Jupitermasser.
Kornelius (mannsnavn)

Kjente personer med navnet

Personene i listen er ordnet kronologisk etter fødselsår.
Xenophyrama

Utseende

En middelsstor (17-20 millimeter), slank, svart trebukk, dekkvingene som oftest vinrøde. Antennene er tynne og omtrent så lange som kroppen. Pronotum er trapesformet med en tann midt på hver sidekant. Dekkvingene er jevnbrede, mye bredere enn pronotum, rundede i spissen. Beina er middels lange, ganske slanke.

Levevis

Larvene utvikler seg i død ved. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege. Ulikt de fleste andre blomsterbukker er de også aktive on natten og kommer da til lys.

Utbredelse

Arten lever i Japan.
Scientific Research Publishing

Scientific Research Publishing (SCIRP) er et kinesisk forlag som utgir elektroniske tidsskrifter og antologier av tvilsom kvalitet. Selskapet regnes av mange som et useriøst rovforlag og var med på Jeffrey Bealls liste over rovforlag og rovtidsskrifter. Selv om selskapet har en registrert adresse i det sørlige California regnes det i realiteten som en «kinesisk operasjon». I 2014 utgav selskapet 244 engelskspråklige tidsskrifter innen et stort antall felt fra naturvitenskap og medisin til samfunnsvitenskap; Jeffrey Beall har beskrevet SCIRPs tidsskrifter som «søppel». Forlaget utgir en rekke tidsskrifter med titler som begynner med «Open Journal of», f.eks.  Open Journal of Social Sciences og Open Journal of Urology. SCIRP hevder å bruke fagfellevurdering, men vurderingene regnes ikke som reelle fagfellevurderinger. I Norsk vitenskapsindeks regnes SCIRP og alle forlagets tidsskrifter som «ikke vitenskapelig» (nivå 0).
Den hvite pyramide

Den hvite pyramide, også kalt farao Amenemhat IIs pyramide, ligger i pyramideområdet i Dahshur i Egypt. Den er nå intet mer enn en haug av steinrester, som følge av at den i lang tid er blitt benyttet som steinbrudd. Den kalksteinen som dominerer blant restene har gitt paramiden sitt navn.
Pyramiden var omgitt av en rektangulært anlagt muromkranset område. Flere intakte graver ble funnet uinnenfor murene. Her var det flere av Amenemhat IIs slekninger, blant annet gravkamrene til prins Amenemhatankh og prisessene Ita, Khnumet, Itiueret og Sithathormeret. Gravmøblement av mange slag ble funnret der under utgravninger, som trekister, perfymekrukker av alabaster og kanopiske kister. Det var også store mengder av vakre smykker i Itas og Khnumets graver.
I 1894 og 1895 gravde Jacques de Morgan i pyramidekomplekset. Han konsenterte seg om kongegravemne, og lot andre områder forbli uørte.
NM i halvmaraton 2009

NM i halvmaraton 2009 var en del av NM i friidrett 2009, og ble arrangert som en del av Oslo Maraton, 27. september 2009.
Redman Pond

Redman Pond er et isdekket tjern i Labyrinth i Wright Valley i McMurdo Dry Valleys. Tjernet er det mindre av to vann vest for Hoffman Ledge i Healy Trough. Det ligger like nordvest for det større Rodriquez Pond. Det ble navnsatt av Advisory Committee on Antarctic Names (US-ACAN) (2004) etter Regina Redman i U.S. Geological Survey i Seattle, og medlem av en feltgruppe fra United States Antarctic Program (USAP) i Labyrinth i 2003-04.
Sintring

Sintring er når løse korn eller partikler i et kornet materiale (f.eks. pulvermateriale) blir bundet sammen slik at en får større stykker av sammenhengende korn. Sammenbindingen kan skje ved smelting av kornoverflaten eller ved sammengroing ved diffusjon. Sintring foregår som oftest under trykk eller ved bruk av varme. Sintring brukes som produksjonsmetode i industrien.
Sintring av metaller er særlig i bruk ved produksjon av tungtsmeltelige metaller som wolfram og wolframkarbid (til henholdsvis glødelamper og skjærverktøy), av harde metall som wolfram- og titankarbid, porøse legeringer som for eksempel lagre og filtre av bronse, pseudolegeringer som kopper-grafitt, magnetiske materialer og kompliserte maskindetaljer som tannhjul.
Sintring foregår i snø, når overflaten på snøkrystaller smelter og fryser igjen. Da vil snøkrystallene være bundet sammen av små «isbruer».
I plastteknologi menes det med sintring en metode for framstilling av gjenstander eller belegg fra plastpulver.
Minnesota

Geografi

Minnesota var en gang i tiden dekket av store isbreer som har etterlatt seg mange innsjøer og elver. Staten har flere store elver som er viktige både som ferdselårer og som drivkraft. Øvre delen av elven Mississippi ligger i staten og landskapet er bølgende sletteland som ligger i gjennomsnitt ca. 300 meter over havet. Lake Superior som er en av de fem større innsjøene ligger nord i staten ved Canadas grense. Den er en utpreget jordbrukstat og har et innlandsklima med varme somre og kalde, nedbørsfattige vintre.

Historie

Området som i dag utgjør Minnesota var opprinnelig befolket av Sioux- og Chippewa-indianere. I slaget ved Kathio i 1750 beseirer Chippewaindianerne Siouxindianerne og erobrer området som er rikt på villris. Det ble innlemmet i USA ved Louisiana-kjøpet i 1803. I 1820-årene begynte det å komme nybyggere fra New England og senere fra Europa, da særlig Skandinavia og Tyskland. Den svenske forfatteren Vilhelm Moberg har i romantrilogien «Utvandrerne» skildret en familie som utvandret fra Småland og bosatte seg ved innsjøen Ki-Chi-Saga som senere fått navnet Lake Chisago i fylket Chisago County. I mai 1858 ble den USAs 32. stat.

Fylker

Minnesota har 87 fylker (counties).

Norsk-amerikanere

Til det sørøstlige hjørne av Minnesota kom det flere norske immigranter enn til hele USA for øvrig.
NM i bryting 2008

NM i bryting 2008 ble arrangert i Oslo 14.-16. mars. Arrangør var Oslo Bryteklubb. Kongepokalene ble vunnet av Stig-André Berge og Rosell Utne.
Norpipe

Norpipe oljerørledning

Oljerørledningen som eies av Norpipe Oil AS, krysser britisk kontinentalsokkel og har sitt landingssted i Teesside i Storbritannia. 
Ledningen er om lag 354 kilometer lang med en diameter på 34 tommer. Ledningen starter på Ekofisk-komplekset der tre pumper er plassert på Ekofisk 2/4J. Om lag 50 km nedstrøms Ekofisk er det et innkoblingspunkt for britiske felt. To stigerørsplattformer, hver med tre pumper har tidligere vært tilknyttet oljerørledningen, men ble forbikoblet i henholdsvis 1991 og 1994.
 Oljeutskipningshavnen i Teesside og fraksjoneringsanlegget for utskilling av NGL eies av to britisk registrerte selskaper (Norsea Pipeline Ltd og Norpipe Petroleum UK Ltd). Disse selskapene drives av Phillips Petroleum Company U.K.
Rørledningen transporterer olje og NGL fra Ekofiskområdet (Ekofisk, Eldfisk, Embla og Tor), fra feltene Valhall, Hod, Ula, Gyda og Tambar, og fra de britiske feltene Fulmar, J-Block, Gannet, Auk, Clyde, Janice, Orion, Jade og Halley.
SDØE fikk en andel på 5 prosent i Norpipe Oil AS fra 15. oktober 2005 gjennom en reduksjon av Statoils andel i Norpipe Oil AS på 5 prosentpoeng.

Norpipe gassrørledning

Gassrørledningen går fra Ekofisk til Emden i Tyskland. Den er 440 kilometer lang med diameter på 36 tommer. Norpipe gassrørledning ble satt i drift i 1977 og ble konstruert for en levetid på 30 år. Rørledningen transporterer også gass fra feltene Valhall, Hod og Ula.
Macropoidelimus

Utseende

En middelsstor, langstrakt oval, blankt grønn skarabide. Hannen har forstørrede bakbein med krumme legger.

Levevis

Arten lever i regnskog fra havnivå til 1100 meter over havet. Billene er nattaktive og kommer til lys.

Utbredelse

Slekten er utbredt i Mellom-Amerika (Mexico, Honduras).
Anders Bertelson Hantveit

Liv og virke

Hantveit gikk på folkehøgskole i Sogndal i perioden 1877 til 1878, etterfulgt av Jordbrukshøyskolen på Ås fram til 1881.  Han studerte meieribruk i Rogaland samt fruktdyrking.  Etter utdannelsen virker han som reisene agronom og meierilærer i Sogn og Fjordane fra 1881 til 1892.
Han slo seg ned som bonde på Hantveit fra 1882.  Der kjøpte han en av fylkets første melkeseparatorer i 1887, og rundt 1900 plantet han ut rundt 300 bærbusker.  Dette siste på tross av at gården lå veldig nær kysten.  På det mest fruktbare produserte hagen på Hantveit 6 tonn rips og 12 tonn solbær i året, og fra 1907 startet han eksport av bær til England.  Bærene ble skipet i egenproduserte sponkurver.
I 1902 startet han Gulen skoglag, og plantet selv ut 200 dekar skog.  For hans innsats for jordbruket fikk Hantveit en rekke utmerkelser, blant annet gullmedalje fra Selskapet Hagedyrkingens Venner.
Den maronittiske patriark av Antiokia

Historie

Johannes Maron I var fra 687 til 707 maronittenes første patriark. Han måtte på grunn av forfølgelse forlate Antiokia (i dagens Tyrkia). De første patriarkene hadde derfor ikke noe fast sete, men flyttet frem og tilbake i regionen Byblos i Libanonfjellene. I 938 flyktet maronittene til distriktet Jbeil i dagens Libanon. Den daværende patriarken het Johannes Maron II. Fra og med ham er en sammenhengende rekke med patriarker overlervert.
I Josef Gergessis tid som patriark (1110–1120) kom maronittene i kontakt med korsfarerne, som de allierte seg med. Fra denne tiden stammer kontakten med katolisismen. Patriark Peter III inngikk i 1182 en union med paven i Roma. Maronittene er siden den gang en del av den katolske kirke.
1440 flyttet patriarken til klosteret Qannoubine i Qadishadalen. 1823 flyttet patriarken sin residens til klosteret Bkerke 10 km nord for Beirut.
Tok pisin

Opprinnelse

Tok Pisin oppstod på grunn av handelen i stillehavsområdet. I tidsrommet 1880-1914 jobbet mange fra Papua Ny-Guinea på tyske plantasjer på Samoa. Tok Pisin oppstod som et arbeidsspråk, slik at den multispråklige og multikulturelle arbeidsplassen kunne fungere, og folkene der kommunisere med hverandre.
Acid2

Acid2-testen er en omfattende teknologisk utfordring utarbeidet av The Web Standards Project for samtlige nettlesere på markedet, hvis mål er å avdekke svakheter i de respektive nettlesernes kode. Testen tar utgangspunkt i de åpne og anbefalte standardene fra W3C, med den hensikt å heve kvaliteten på dagens nettlesere og gjøre det enklere å utvikle nettsider på kryss av plattformer uten å måtte ty til nettleserspesifikk kode for å oppnå identiske resultater.
Nettleserne som passerer Acid2 er Mozilla Firefox 3, Opera 9, Safari, Konqueror og Shiira. Av disse nettleserne er det kun Opera, Safari og Mozilla Firefox som er tilgjengelig for Windows. Internet Explorer 6 har en rekke problemer med testen, og selv om det i 7-versjonen er flere forbedringer siden 6, passerer den fortsatt ikke. Internet Explorer 8 passerer testen, men kun originalen – ikke kopier på andre nettsteder.
For øvrig passerer også Prince Acid2. Prince er ikke en nettleser, men et verktøy som konverterer fra XML til PDF.
Testen kan tas på webstandards.org.
Skavgras

Utbredelse

Skavgras trives både i løvskog, or-, bjørke- og furuskog, på fjellheier og i myrlendt terreng. Viktige voksesteder er langs elvebredder og i strandkanten, i veikanter, grøfter og langs jernbane.
I Norge hadde mørkkongslys omkring 1950 en utbredelse i hele landet, og opp til 1.300 moh. på Hardangervidda. Den vokser opptil 1450 meter i Vågå i Oppland.
Omkring 2000 har planten utbredelse i hele landet med unntak av Sunnfjord, Nordfjord, og ytre kyststrøk av øst-Finnmark.

Bruk

Stengelens rue overflate gjør den egnet til rengjøring av kokekar og ble også brukt til sandpapir.
Sesam

Kultivering

Planten blir dyrket mange steder i verden, hvor man bruker både blad og frø. Av frøene presses en gyllengul, søtlig og luktfri olje. Den harskner sjelden og er en god erstatning for olivenolje.

Sesamfrø

Sesamfrø kommer fra sesamplanter dyrket i Kina, India, Sentral- og Sør-Amerika. De er rike på mineraler, E-vitamin, flerumettet fett og protein. De selges både med og uten skall. Frøene med skall har et langt større innhold av jern og kalsium. Sesamfrø inneholder betydelig mere kalsium enn kumelk. Sesamfrø kan brukes til baking av brød og liknende bakverk, i vegetariske posteier og vegetarisk farse. De ristede frøene smaker også godt i salater.

Kulturell betydning

Kunnskapen om denne planten og dens mangesidige bruk i mat og som  urteplante ga planten en mytisk rolle i oldtiden, derav trylleordene «sesam, sesam, lukk deg opp!», kjent blant annet fra det arabiske eventyret Ali Baba og de 40 røverne fra samlingen Tusen og en natt.
Denne bruken av trylleordet sesam har overlevd til vår moderne tid og er like populært å bruke som for eksempel «eureka!». Uttrykket sesam ble som kjent brukt som en døråpner i eventyret, dermed blir uttrykket ofte forbundet med muligheten for tilgang til en skatt eller en viktig løsning. 
Dette gjenspeiler seg i våre dagers bruk av uttrykket som et navn på programvare eller løsninger som gir tilgang til viktige data, enten i form av databaser eller relevante informasjonsmengder. Sesam henspiller på verdien som ligger skjult bak en dør, der bare de som kjenner trylleformelen har adgang til rikdommene.
En beslektet trylleformel er «sim sala bim», som kan ha opphav i det arabiske ordet simsim som betyr sesam.
Fotball under Sentralamerikanske og karibiske leker 1986

Fotball under Sentralamerikanske og karibiske leker 1986. Fotball var en av flere sporter i de femtende sentralamerikanske og karibiske leker som ble arrangert i Santiago de los Caballeros i Den dominikanske republikk i perioden 24. juni til 5. juli 1986. Det var fjortende gangen som fotball var med i de sentralamerikanske og karibiske leker. Det var kun en turnering for menn.
Maipú

Maipú er en kommune og by i provincia de Santiago og inngår i Santiagos storbyområde. Kommunen har en befolkning på 660.000 innbyggere, noe som gjør den til Chiles nest størsea. Human Development Index er 0,782, som plasserer den på plass 20 i Chile. 
Maipú ble grunnlagt i 1821 ved elven Maipú på det sted der avgjørende slaget ved Maipú stod i 1818 - det sikret Chiles selvstendighet.Her er det også en stor votivkirke til minne om selvsendigheten, som er pilegrimsmål for chilenske katolikker: Templo Votivo de Maipú eller Basílica de Nuestra Señora del Carmen.
Scorpia

Scorpia er den femte boken i Alex Rider-serien av Anthony Horowitz. Den kom ut i Storbritannia i 2004.
Handlingen er at Alex vil finne sin skjebne. Han reiser på skoletur til Venezia, og når han kommer til Venezia, skjer det mye mer en det han hadde forventet.
Mad Max

Om filmen

Filmen ble svært populær og innbrakte over 100 millioner dollar på kino verden over.
Den vant tre priser ved Australian Film Institute og juriens spesialprise ved Avoriaz Fantastic Film Festival.
Calophyidae

Utseende

Små (2 – 6 mm), nokså kompakte insekter. Calophyidae ligner mye på familien Psyllidae men skiller seg ved visse trekk ved vingenes årenett. Hodet er ganske stort og bredt, bredere enn thorax, antennene er forholdsvis korte, vanligvis kortere enn hodets bredde. De består av 10 eller (sjeldnere) færre ledd, det tredje leddet er betydelig lengre enn de øvrige. I ansiktet har de to mer eller mindre kjegleformede framspring, som vanlig for Psylloidea. Vingene er glassklare med tydelig årenett, formen er ganske variabel. De har et vingemerke (pterostigma) ved forkanten men dette kan være ganske smalt. Vingeårene har en liten gaffel (M₁₊₂) rett bak spissen og en større gaffel (CuA₁) ved bakkanten men ingen lukkede celler inne i vingen.

Levevis

Mange av disse artene er knyttet til planter i familien Anacardiaceae, eller andre plantefamilier i ordenen Rutales. De nymfene som er kjent, danner stort sett galler på vertsplantene. Flere arter lever på mangotrær og kan muligens gjøre noe skade der.

Utbredelse

De fleste av de kjente artene lever i tropiske og subtropiske områder av Sør- og Mellom-Amerika og Asia. Dette er naturlig siden de plantefamiliene de lever på, stort sett finnes i varme klima. Noen få arter forekommer i Australia, Palearktis og Nord-Amerika.
Latina (provins)

Historie

Provinsen Latina ble opprettet 18. desember 1934 som en følge av det fascistiske store prosjektet Battaglio del grano («kampen om kornet» hvor det store malaria- og sumpområdet Pontino ble drenert og opparbeidet som jordbruksland. Samtidig ble en rekke av byen, herunder Latina og Aprilia anlagt. 
Området hadde tidligere vært en del av Provinsen Roma. I tillegg til dette området, ble også fjellområdene Aurunci, Lepini og Ausoni, samt De pontinske øyer en del av Provinsen Latina.
Havnebyene Gaeta og Formia i den sørligste delen av provinsen, hørte tidligere til Campania, og gjør det fortsatt språklig.
The Cream of the Crop

The Cream of the Crop er et samlealbum med Home Groan, utgitt i 2003.
Fylkesvei 2472

Fylkesvei 2472 går mellom Rust og Gamlestølen i Etnedal kommune. Veien er 8,7 km lang.
Før 1. januar 2010 hadde veien betegnelsen fylkesvei 253.
Frem til 2019 hadde veien betegnelsen Fv238.